Vägeva raudteejaam

Vägeva raudteejaam on raudteejaam Jõgevamaal Jõgeva vallas Vägeval.

Vägeval asus varem kaks madalat perrooni pikkusega 125 m. Üleminekul eurokõrgusel ooteplatvormidele ehitati Vägevale teedevaheline perroon pikkusega 35 m, mille tõttu toimub rongist väljumine ainult läbi C-ala. 2018. aasta seisuga peatub Vägeval päevas 8 reisirongi (ekspressrongid Vägeval ei peatu).

 Ajalugu 
pisi|vasakul|Vägeva jaama elamu
Jaam jäi rajamisel Simuna kihelkond Selli mõisa maadele.

Vägeva IV klassi jaamahoone ehitati tüüpprojekti järgi koos Tapa–Tartu raudteega, analoogselt Kiltsi vaksalihoonega.
5. juulil 1934 süütas välk jaamahoone ja purustas telefoniliini Kiltsist JõgevaniPostimees 06.07.1934, Nr. 181, lehekülg 1.

Vägeva jaam pandi 1944. aasta septembris Saksa vägede poolt põlema"Elu Tartu linnaga", Kultuur ja Elu, 2002.

Hiljem täitsid jaamahoone funktsiooni raudteelaste elamu 1. korrusel paiknenud ruumid. 

1984. aastal valmis silikaattellistest hoone (ehk elektritsentralisatsioonipost), milles asuvad tänini jaama juhtseadmed ja jaamakorraldaja töökoht. 
Kuna jaam on üle viidud kaugjuhtimisele, siis alaliselt seal jaamakorraldaja tänapäeval siiski enam ei viibi.

Kuni 2019. aastani tegutses endises raudteetööliste elamus Vägeva raamatukogu."Karmil sõjajärgsel ajal avatud Vägeva raamatukogu läks manalateele"; Õhtuleht, 15.11.2019

Viited

 Välislingid 

 FOTO: Vägeva jaam aastal 2007; Baltic Trains Picture Gallery
 Infot jaama kohta; fotod (vene keeles)

Kategooria:Eesti raudteejaamad
Kategooria:Jõgeva vald
Kategooria:Balti raudtee